
Αντάλλαξαν ευχές και έκοψαν την πίτα τους 

εν μέσω ασμάτων τα μέλη της χορωδίας της Κοινο_Τοπίας 
Mia ωραία βραδιά οργάνωσαν τα μέλη της Χορωδίας της Εταιρείας Κοινωνικής Δράσης και Πολιτισμού Κοινο_Τοπία www.koinotopia.gr κόβοντας την πίτα τους και ευχόμενοι το 2017 να είναι μια χρονιά δημιουργίας, αγάπης, υγείας και ευημερίας για όλο τον κόσμο. Οι υπεύθυνοι για τη λειτουργία της Νίκος Αναστασόπουλος και Ειρήνη Τζόλα στελέχη της Κοινο_Τοπίας σε συνεργασία με τη Μαέστρο και καλλιτεχνικά υπεύθυνη Λίνα Γερονίκου μουσικό-υψίφωνο διοργάνωσαν αυτή τη γιορτή μιας και ο σύλλογος κατά παράδοση δεν κόβει πίτα. 

Με τα περισσότερα μέλη παρόντα με τραγούδια υποδοχής του καινούργιου χρόνου αλλά και έντεχνα η ξεχωριστή αυτή βραδιά που έγινε σε συνέχεια μιας καθιερωμένης μέρας μαθήματος, δηλαδή της Πέμπτης, άφησε το στίγμα της και αποτέλεσε αφορμή για νέες υποσχέσεις και στόχους προόδου της χορωδίας. Παράλληλα έγινε ο απολογισμός της δραστηριότητας της χορωδίας για το 2016 που ήταν η πρώτη χρονιά με εξωστρεφείς δράσεις της χορωδίας. 
Συγκεκριμένα η χορωδία παρουσίασε τη δουλειά της σε εκδηλώσεις στην Πρόταση (Κίνηση για έναν άλλο τρόπο ζωής), στη Μέριμνα (Θεραπευτικό Παιδαγωγικό Κέντρο Πατρών), στο Κωνσταντοπούλειο Ευγηρείο και στο Αντωνοπούλειο Ίδρυμα.
Η υπέροχη πίτα που ήταν ευγενική προσφορά του μέλους της χορωδίας Χριστίνας Μαυροπούλου έγινε ανάρπαστη αλλά τα τυχερά φλουριά ήταν για μόνο τρεις από τους παρευρισκόμενους, την Αγγελική Παπαδημητροπούλου, το Γιάννη Χασαπόπουλο και την Ειρήνη Τζόλα. Τα δώρα συμβολικά αλλά διαλεγμένα με γούστο προσφέρθηκαν -μαζί με πολλές ευχές- τιμής ένεκεν από τη Λ. Γερονίκου και το Ν. Αναστασόπουλο πρωταγωνιστές της βραδιάς.
Η δημιουργία της χορωδίας στα πλαίσια της οργάνωσης στόχο έχει το δημιουργικό συναπάντημα όσων θέλουν να δοκιμάσουν τις φωνητικές τους δυνατότητες στη μελωδία της μουσικής κλίμακας και του πενταγράμμου. Η συμμετοχή είναι ελεύθερη αλλά όχι χωρίς υποχρεώσεις. Η συνέπεια και η συνέχεια παρακολούθησης των συναντήσεων – ασκήσεων είναι αυτονόητη προϋπόθεση για όσους θα ήθελαν να πάρουν μέρος στη σύνθεση της ομάδας. 

Για όσους θα ήθελαν να δοκιμάσουν τις φωνητικές τους ικανότητες και να προσθέσουν τη λαλιά τους στον όμορφο κόσμο των ασμάτων δεν έχουν παρά να καλέσουν στο 6973.250426 (Νίκος) και να ενημερωθούν για τη συμμετοχή τους στη χορωδία. 
Οι συναντήσεις γίνονται κάθε Πέμπτη 7-8.30μμ στον πολυχώρο της Κοινο_Τοπίας, Μαιζώνος 139 και Παντανάσσης 4ος όροφος (έναντι Δημαρχιακού Μεγάρου Πάτρας). 
Στη χορωδία συμμετέχουν: Αναστασόπουλος Νίκος, Αντωνοπούλου Νάντια, Βελλοπούλου Αναστασία, Βελλοπούλου Φωτεινή, Γιαννικοπούλου Φαίη, Δημοπούλου Ελένη, Θεοφιλάτου Κέλυ, Θεοχάρους Αίγλη, Καπετανάκης Κωνσταντίνος, Κασπίρη Μέτη, Λαζανά Φρόσω, Μακρή Μαίρη, Μαστραντωνάκη Γεωργία, Μαυροπούλου Χριστίνα, Μητροπούλου Γεωργία, Μουθούνη Χρυσάνθη, Μπιλίρη Μαρία, Νικολακοπούλου Πηγή, Παπαδημητροπού λου Αγγελική, Πλέγα Μαρία, Σοφιού Κωσταντίνα, Στεφανοπούλου Ελένη, Στεφάτου Γωγώ, Τζόλα Ειρήνη, Τζωρτζοπούλου Μαίρη, Τρίγκα Αγλαΐα, Χασαποπούλου Καίτη, Χασαπόπουλος Γιάννης.

